სამტრედიის მუნიციპალიტეტის საკრებულოს
 დადგენილება № 33
2011  წლის 27 დეკემბერი
ქ. სამტრედია                                                                                                   
,,სამტრედიის მუნიციპალიტეტის ტერიტორიაზე სათამაშო ბიზნესის მოსაკრებლის შემოღების შესახებ” სამტრედიის მუნიციპალიტეტის საკრებულოს 2007 წლის 26 თებერვლის №34  დადგენილებაში ცვლილების შეტანის თაობაზე
მუხლი 1.  „ადგილობრივი თვითმმართველობის შესახებ“ საქართველოს ორგანული კანონის 22-ე მუხლის პირველი პუნქტის „მ“-ქვეპუნქტის,  43-ე მუხლის მე-2 პუნქტის, ,,სათამაშო ბიზნესის მოსაკრებლის შესახებ” საქართველოს კანონისა და  „ნორმატიული აქტების შესახებ“ საქართველოს კანონის მე-20 მუხლის შესაბამისად, ,,სამტრედიის მუნიციპალიტეტის ტერიტორიაზე სათამაშო ბიზნესის მოსაკრებლის შემოღების შესახებ” სამტრედიის მუნიციპალიტეტის საკრებულოს 2007 წლის 26 თებერვლის №34  დადგენილებაში შეტანილ იქნეს შემდეგი ცვლილება:
მე-2 მუხლის: 
ა) „ა“ ქვეპუნქტი ჩამოყალიბდეს შემდეგი რედაქციით:

 „ა) სამორინეს თითოეულ სათამაშო მაგიდაზე – კვარტალში 20 000 ლარი;“;
ბ) „გ“ ქვეპუნქტი ამოღებულ იქნეს;
გ) „ე“ ქვეპუნქტი ჩამოყალიბდეს შემდეგი რედაქციით:

„ე)  სისტემურ-ელექტრონული ფორმით მოწყობილ თამაშობაზე – კვარტალში 40 000 ლარი;“ 
დ) „ვ“ ქვეპუნქტის შემდეგ დაემატოს შემდეგი შინაარსის „ზ“ ქვეპუნქტი:
 „ზ) აზარტული ან/და მომგებიანი თამაშობის მოწყობის ნებართვით ორგანიზებული ობიექტის გარეთ განთავსებული, სისტემურ-ელექტრონული ფორმით მოწყობილი აზარტული ან/და მომგებიანი თამაშობის თითოეულ სალაროზე − კვარტალში 5000 ლარი.“.
მუხლი 2. დადგენილება ამოქმედდეს 2012 წლის 3 იანვრიდან.
საკრებულოს თავმჯდომარე                                      ა.  ჯვარშეიშვილი

